พระราชบัญญัติจัดตั้งศาลแพ่งตลิ่งชัน ศาลแพ่งพระโขนง ศาลแพ่งมีนบุรี ศาลอาญาตลิ่งชัน ศาลอาญาพระโขนง และศาลอาญามีนบุรี พ.ศ. 2562
ประกาศวันที่ 2019-03-20

content: พระราชบัญญัติ จัดตั้งศาลแพ่งตลิ่งชัน ศาลแพ่งพระโขนง ศาลแพ่งมีนบุรี ศาลอาญาตลิ่งชัน ศาลอาญาพระโขนง และศาลอาญามีนบุรี พ.ศ. ๒๕๖๒
content: สมเด็จพระเจ้าอยู่หัวมหาวชิราลงกรณ บดินทรเทพยวรางกูร ให้ไว้ ณ วันที่ ๑๗ มีนาคม พ.ศ. ๒๕๖๒ เป็นปีที่ ๔ ในรัชกาลปัจจุบัน
content: สมเด็จพระเจ้าอยู่หัวมหาวชิราลงกรณ บดินทรเทพยวรางกูร มีพระราชโองการโปรดเกล้าฯ ให้ประกาศว่า โดยที่เป็นการสมควรจัดตั้งศาลแพ่งตลิ่งชัน ศาลแพ่งพระโขนง ศาลแพ่งมีนบุรี ศาลอาญาตลิ่งชัน ศาลอาญาพระโขนง และศาลอาญามีนบุรี จึงทรงพระกรุณาโปรดเกล้าฯ
content: ให้ตราพระราชบัญญัติขึ้นไว้โดยคำแนะนำและยินยอมของสภานิติบัญญัติแห่งชาติทำหน้าที่รัฐสภา ดังต่อไปนี้
sectionNo: 1
content: มาตรา ๑ พระราชบัญญัตินี้เรียกว่า “พระราชบัญญัติจัดตั้งศาลแพ่งตลิ่งชัน ศาลแพ่งพระโขนง ศาลแพ่งมีนบุรี ศาลอาญาตลิ่งชัน ศาลอาญาพระโขนง และศาลอาญามีนบุรี พ.ศ. ๒๕๖๒”
sectionNo: 2
content: มาตรา ๒ พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
sectionNo: 3
content: มาตรา ๓ ให้จัดตั้ง (๑) ศาลแพ่งขึ้นในกรุงเทพมหานคร เรียกว่า “ศาลแพ่งตลิ่งชัน” “ศาลแพ่งพระโขนง” และ “ศาลแพ่งมีนบุรี” (๒) ศาลอาญาขึ้นในกรุงเทพมหานคร เรียกว่า “ศาลอาญาตลิ่งชัน” “ศาลอาญาพระโขนง” และ “ศาลอาญามีนบุรี” ศาลแพ่งและศาลอาญาตามวรรคหนึ่งจะจัดตั้งในเขตใดของกรุงเทพมหานครและจะเปิดทำการเมื่อใด
sectionNo: 3
content: ให้ประกาศโดยพระราชกฤษฎีกา
sectionNo: 4
content: มาตรา ๔ ให้ศาลแพ่งตลิ่งชัน ศาลแพ่งพระโขนง และศาลแพ่งมีนบุรี เป็นศาลชั้นต้นตามพระธรรมนูญศาลยุติธรรม มีอำนาจพิจารณาพิพากษาคดีแพ่งทั้งปวงที่มิได้อยู่ในอำนาจศาลยุติธรรมอื่น ให้ศาลอาญาตลิ่งชัน ศาลอาญาพระโขนง และศาลอาญามีนบุรี เป็นศาลชั้นต้นตามพระธรรมนูญศาลยุติธรรม
sectionNo: 4
content: มีอำนาจพิจารณาพิพากษาคดีอาญาทั้งปวงที่มิได้อยู่ในอำนาจศาลยุติธรรมอื่น
sectionNo: 5
content: มาตรา ๕ ศาลแพ่งตลิ่งชันและศาลอาญาตลิ่งชันมีเขตตลอดท้องที่ของเขตตลิ่งชัน เขตทวีวัฒนา เขตบางกอกน้อย เขตบางกอกใหญ่ เขตบางพลัด และเขตหนองแขม กรุงเทพมหานคร
sectionNo: 6
content: มาตรา ๖ ศาลแพ่งพระโขนงและศาลอาญาพระโขนงมีเขตตลอดท้องที่ของเขตบางนา เขตประเวศ เขตพระโขนง และเขตสวนหลวง กรุงเทพมหานคร
sectionNo: 7
content: มาตรา ๗ ศาลแพ่งมีนบุรีและศาลอาญามีนบุรีมีเขตตลอดท้องที่ของเขตคลองสามวา เขตคันนายาว เขตบางเขนเฉพาะแขวงท่าแร้ง เขตมีนบุรี เขตลาดกระบัง เขตลาดพร้าวเฉพาะแขวงจรเข้บัว เขตสะพานสูง เขตสายไหมเฉพาะแขวงสายไหมและแขวงออเงิน และเขตหนองจอก กรุงเทพมหานคร
sectionNo: 8
content: มาตรา ๘ ในระหว่างที่ศาลแพ่งตลิ่งชันและศาลอาญาตลิ่งชันยังไม่ได้เปิดทำการตามมาตรา ๓ วรรคสอง ให้ศาลจังหวัดตลิ่งชันยังคงมีอำนาจพิจารณาพิพากษาคดีแพ่งและคดีอาญาในเขตท้องที่ตามมาตรา ๕ อยู่ต่อไป และเมื่อเปิดทำการศาลแพ่งตลิ่งชันและศาลอาญาตลิ่งชันแล้ว ให้ยุบเลิกศาลจังหวัดตลิ่งชัน
sectionNo: 8
content: ในระหว่างที่ศาลแพ่งพระโขนงและศาลอาญาพระโขนงยังไม่ได้เปิดทำการตามมาตรา ๓ วรรคสอง ให้ศาลจังหวัดพระโขนงยังคงมีอำนาจพิจารณาพิพากษาคดีแพ่งและคดีอาญาในเขตท้องที่ตามมาตรา ๖ อยู่ต่อไป และเมื่อเปิดทำการศาลแพ่งพระโขนงและศาลอาญาพระโขนงแล้ว ให้ยุบเลิกศาลจังหวัดพระโขนง
sectionNo: 8
content: ในระหว่างที่ศาลแพ่งมีนบุรีและศาลอาญามีนบุรียังไม่ได้เปิดทำการตามมาตรา ๓ วรรคสอง ให้ศาลจังหวัดมีนบุรียังคงมีอำนาจพิจารณาพิพากษาคดีแพ่งและคดีอาญาในเขตท้องที่ตามมาตรา ๗ อยู่ต่อไป และเมื่อเปิดทำการศาลแพ่งมีนบุรีและศาลอาญามีนบุรีแล้ว ให้ยุบเลิกศาลจังหวัดมีนบุรี
sectionNo: 9
content: มาตรา ๙ เมื่อมีการเปิดทำการศาลแพ่งตลิ่งชัน ศาลแพ่งพระโขนง ศาลแพ่งมีนบุรี ศาลอาญาตลิ่งชัน ศาลอาญาพระโขนง และศาลอาญามีนบุรี ให้โอนบรรดาคดีของศาลจังหวัดตลิ่งชัน ศาลจังหวัดพระโขนง และศาลจังหวัดมีนบุรี ไปยังศาลแพ่งตลิ่งชัน ศาลแพ่งพระโขนง ศาลแพ่งมีนบุรี ศาลอาญาตลิ่งชัน ศาลอาญาพระโขนง และศาลอาญามีนบุรี
sectionNo: 9
content: แล้วแต่กรณี และให้ศาลที่รับโอนคดีมีอำนาจพิจารณาพิพากษาต่อไป รวมทั้งให้ถือว่าบรรดากระบวนพิจารณาที่ศาลที่โอนคดีได้ดำเนินการไว้ก่อนวันเปิดทำการเป็นกระบวนพิจารณาของศาลที่รับโอนคดีนั้นด้วย
sectionNo: 10
content: มาตรา ๑๐ ให้นำวิธีพิจารณาความอาญาตามบทบัญญัติแห่งกฎหมายว่าด้วยการจัดตั้งศาลแขวงและวิธีพิจารณาความอาญาในศาลแขวงมาใช้บังคับในศาลอาญาตลิ่งชัน ศาลอาญาพระโขนง และศาลอาญามีนบุรี สำหรับคดีอาญาที่มีอัตราโทษอย่างสูงตามที่กฎหมายกำหนดไว้ให้จำคุกไม่เกินสามปี หรือปรับไม่เกินหกหมื่นบาท หรือทั้งจำทั้งปรับ
sectionNo: 11
content: มาตรา ๑๑ บรรดาบทบัญญัติแห่งกฎหมาย กฎ ข้อกำหนด ข้อบังคับ ระเบียบ ประกาศ คำสั่ง หรือมติในเรื่องใดที่มีอยู่ในวันก่อนวันเปิดทำการศาลตามมาตรา ๓ วรรคสอง ที่อ้างถึงศาลจังหวัดตลิ่งชัน ศาลจังหวัดพระโขนง หรือศาลจังหวัดมีนบุรี ให้ถือว่ากฎหมาย กฎ ข้อกำหนด ข้อบังคับ ระเบียบ ประกาศ คำสั่ง หรือมติในเรื่องนั้น
sectionNo: 11
content: อ้างถึงศาลแพ่งตลิ่งชัน ศาลแพ่งพระโขนง ศาลแพ่งมีนบุรี ศาลอาญาตลิ่งชัน ศาลอาญาพระโขนง หรือศาลอาญามีนบุรี ตามพระราชบัญญัตินี้ แล้วแต่กรณี
sectionNo: 12
content: มาตรา ๑๒ ให้ประธานศาลฎีการักษาการตามพระราชบัญญัตินี้
content: ผู้รับสนองพระราชโองการพลเอก ประยุทธ์ จันทร์โอชานายกรัฐมนตรี
content: หมายเหตุ :- เหตุผลในการประกาศใช้พระราชบัญญัติฉบับนี้ คือ โดยที่ปัจจุบันศาลจังหวัดตลิ่งชัน ศาลจังหวัดพระโขนง และศาลจังหวัดมีนบุรี มีสถิติคดีรับใหม่จำนวนมาก และเมื่อพิจารณาเฉพาะคดีที่อยู่ในอำนาจของศาลจังหวัดปรากฏว่ามีปริมาณคดีรับใหม่เทียบเท่าหรือใกล้เคียงกับปริมาณคดีรับใหม่ของศาลแพ่ง
content: ศาลแพ่งกรุงเทพใต้ ศาลแพ่งธนบุรี ศาลอาญา ศาลอาญากรุงเทพใต้ และศาลอาญาธนบุรี ซึ่งตั้งอยู่ในเขตกรุงเทพมหานคร ดังนั้น เพื่อให้การบริหารราชการศาลยุติธรรมเหมาะสมกับปริมาณคดีและมีผู้พิพากษาที่มีอาวุโสในระดับเดียวกันเป็นผู้พิจารณาพิพากษาคดี
content: และเพื่อให้การพิจารณาพิพากษาคดีเกิดความเป็นเอกภาพและส่งเสริมให้กระบวนการยุติธรรมมีความรวดเร็วและมีประสิทธิภาพมากยิ่งขึ้น สมควรแยกประเภทคดีแพ่ง คดีอาญา และคดีที่อยู่ในอำนาจพิจารณาพิพากษาของศาลแขวง ออกจากกัน โดยจัดตั้งศาลชั้นต้นขึ้นใหม่ให้มีฐานะเทียบเท่าศาลแพ่ง ศาลแพ่งกรุงเทพใต้ ศาลแพ่งธนบุรี ศาลอาญา
content: ศาลอาญากรุงเทพใต้ และศาลอาญาธนบุรี และโดยที่มาตรา ๑๘๙ วรรคหนึ่ง ของรัฐธรรมนูญแห่งราชอาณาจักรไทยบัญญัติว่าบรรดาศาลทั้งหลายจะตั้งขึ้นได้แต่โดยพระราชบัญญัติ จึงจำเป็นต้องตราพระราชบัญญัตินี้